open-index/open-wikipedia-markdown huggingface dataset:
Sofia Bogomolets

**Sofia Nikolayevna Bogomolets** koblirayoltaf gu **Prisetskaya** (&nbsp;rossiavon *София Николаевна Богомолец, Присецкая*&nbsp;) tiyir rossiaf artowasik. Koe Kovalivka widavama koe Poltava bowexo ke savsafo rossiafo gindaxo is refa Ukraina ba 27/09/1856 kobliyir. Ba 11/01/1889 koe Kara xalta poke Tcita koe Sibiria mulufter.

## Blirizva
Inafa yasa tiyir vey polskaf oluik ise va pilkot koe Poltava winka koe Ukraina. Sofia Nikolayevna Prisetskaya koe olda ke Kyiv taneon vayar aze va selaropa koe ayikyafa tcema ke Sankt Peterburg toz vayar. Voxe kadimion tutenar ise *do sane djublir*.

Do Aleksandr Bogomolets selaropik (&nbsp;1850-1935&nbsp;) kureyen bak 1876, sin koe Kuban gola koirubad aze selaropud ise galbedud. Bak 1879 gonobulud nume ko Xarkiv va int inked, aze ko Kyiv. Sofia Bogomolets va *Tanara va Kobasikeem ke Geefa Rossia* zabduyuna gan Nikolay Ctcedrin is Elizaveta Kovalskaya yoter. Va skedanya do Kovalskaya adre exoner. Radimi sopera ke toloy gadesik va grustaks bak 1880, va grosiba kogader.

### Flint is [[Sibiria]]
Sofia Bogomolets koe vawila ke Kyiv bak taneaksat ke 1881 zo soper ugale nazbeper. Inafa vreda zo kowir numen jontik memwedaf suterot zo kowid. Koe flint ke Kyiv zo dagir lize va Aleksandr nazbeye radekar. Pintik gan veygadikeem di zo gaar. Komalyenon do lerdoy ar korik gan sayakaf erkey bak alubeaksat ke 1881, va flintafa tolsanda koe kawodafa xalta ke Kara zo lanzar.

Ko Butirka flint ke Moskva az Krasnoyarsk flint zo arburer. Banlize gan susik zo fiker. Kevotcer ise do konaktan toz aelyaster. Bogomolets is Kovalskaya ko Irkutsk zo arbured. Bak toleaksat ke 1882 lajupotced voxe arti toloya safta zo vebidud.

Koe flint, mil sin konakviele zo basvaged ise zo askipejed ise va plukerapa levgad. Gire aelyasted. Bogomolets va gakera vas alubda mbi laumasir. Ko xalta ke Kara bak bareaksat ke 1882 zo arburer lize va dagis gropeem wan kevotcer. Warzafa arburera ko flint ke Irkutsk. Inafa gakera gu tanda nope mijera va susik ware zo dakir. Koe flint ve kotcakoler. Bak taneaksat ke 1892 winugon zo tunuyar voxe arti barka koe Kara mulufter.

## Dere rupec
:→&nbsp;Rossiafa artowasikya

## Vuestexeem

* (ru) Internetxo : Blirizvama ke Sofia Bogomolets
* (en) Engel, Barbara Alpern is Rosenthal, Clifford N. *Five Sisters, Women Against the Tsar - The Memoirs of five revolutionaries of the 1870s.* 1975, London: Weidenfeld and Nicolson. ISBN 0 297 77065 9.
* (it) Elizaveta N. Kovalskaya, *Sull'origine delle Unioni meridionali degli operai russi, «Katorga i ssylka»*, IV, 1924
* (it) Franco Venturi, *Il populismo russo*, Torino, Einaudi, 1952


|style="vertical-align: top;"|

|}

:en:Sofya_Bogomolets
Sofia Ivanova-Boreyco

**Sofia Andreyevna Ivanova-Boreyco** (&nbsp;rossiavon *София Андреевна Иванова-Борейшо*&nbsp;) tiyir rossiaf artowasik. Koe gola ke Cucenski ( re Stepanakert ) koe Cemaxinski bowexo ke savsafo rossiafo gindaxo is refa Azara bak sanekasat ke 1856 kobliyir. Ba 27/06/1927 koe Moskva awalkeyer.

## Blirizva
Sofia Ivanova tir vey jontikafa yasa ke Andrey Ivanov fayik. Yasegon vayar. Bak 1872 va Moskava koirubar lize wetce asadasik toz kobar. Bak 1874 va saneevaf seltom reduyun gan Ipolit Mickin denfir. Memwedaf aktom isu neva zo rubiad aze zo staksed ko Saratov lizu koe Samara is Penza is Tambov zo amuzed. Bak pereaksat ke 1874, rubiaxe gan ardial zo kosmar numen Mickin is Sofia Ivanovna zo soped.

Arti dagira vas peroy aksat, koe mwedafe rubiaxe kobar. Azon koe Sankt Peterburg koirubar. Pakeyeson va exaksara ke Zemlya i Volya ba 18/12/1876, Sofia Ivanova toleatomon zo soper aze zo koflintar. Bal Jiz va 193, nope memwedafa galbedura zo koridar nume ba 04/02/1878 zo lanzar. Acum ko Kem koe Arxangelsk bowexo zo rezgaler. Bak bareaksat ke 1879 yater aze ko Sankt Peterburg dimpir.

Do Aleksandr Kvyatkovski is Vera Figner koe kraba deoron ice Sankt Peterburg irubar. Moi solpera va Zemlya i Volya grustaks, va Narodnaya Volya warzafo pako yoter ise gu skusa neda zo libur. Va rubiaxe ke pako inkeno koe istefa revave ke kelu mbi vajuler.

Bane rubiaxe bak kowira ba 30/01/1880 zo kosmar. Zeltara dilizer. Lan palik lajupotced. Ardial kolanir. Avram Lubkin kser, artan zo soped. Bal Jiz va 16 ba 11/11/1880, Sofia Ivanova gu balemdafa poana kobar zo lanzar.

Nope galeraja koe flint ke Sankt Peterburg zavzagir aze koe Butirka flint ke Moskva zo arburer. Bak balemeaksat ke 1883 ko xalta ke Kara zo stakser. Arti tolda ko Kirensk koe winka ke Irkutsk zo stanjur lize bak 1888 va Anton Boreyco divbliyine dositikye yerumar. Kaiki tena ke gakera bak 1900, ko europafa Rossia dimlapir lize koe Tcernigiv az Kursk az Nijni Novgorod wali 1902 is 1914 di blir. Banlize dene bema taver ise va gaderopikaf flintik viunsur.

Bak 1924 va Moskva koirubar lize ba 27/06/1927 awalker.

## Dere rupec

## Vuestexeem

* (it) Sofija A. Ivanova, *Ricordi di S. L. Perovskaja*, in «Byloe», 3, 1906
* (it) Sofija A. Ivanova, *Dai ricordi del 1881*, in «Byloe», 4, 1906
* (it) Sofija A. Ivanova, *La prima tipografia di Narodnaja Volja*, in «Byloe», 9, 1906
* (it) Sofija A. Ivanova, *Autobiografia*, in «Enciklopedičeskij slovar' Granat», v. 40, 1927
* (it) Franco Venturi, *Il populismo russo*, Torino, Einaudi, 1952


|style="vertical-align: top;"|

|}
Sofia Leschern von Hertzfeld

**Sofia Aleksandrovna Leschern von Hertzfeld** (&nbsp;rossiavon *Софья Александровна Лешерн фон Герцфельд*&nbsp;) tiyir rossiaf artowasik. Koe Maglye Megletsi wida ke Novgorod bowexo ke savsafo rossiafo gindaxo bak 1842 kobliyir. Bak 1898 koe Selenginsk wida poke Tcita koe Sibiria mulufter.

## Blirizva
### Toza
Sofia Leschern tir vey savsafa oluafa yasa xantafa gu Sveriga. Nazbeikya ke Aleksandr Karlovitc Leschern jadiwik, tir dem Anna berya (&nbsp;1838-1899&nbsp;) is Aleksandr berye. Yasegon zo gaayar ise va konaka ava grupeyer ise belipiyir.

Bak 1870 dene Alartcinski ayikyaf kizey koe Sankt Peterburg vayar lize va Sofia Perovskaya is Elizaveta Kovalskaya is Anna Korba is Aleksandra Kornilova isu Vera berikya tulon rungruper. Sina va rijay vayas va gaderopaf suteroteem belcon toz tazukad.

Bak 1871 va seltafa kobara koe Megletsi wida ke yasapilkot taneaskir. Va kayderak mu tawadayikeem grustar aze va bemama fenkur liz va konak tavesik ganer. Bak 1873 zo ranker nume bema gan rictaga zo buder. Sofia vol ronotaver. Blison koe yasapilkot soe kev bowere tove tawadayikeem wan galbedur. Taneatomon zo soper voxe kalion zo tunuyar.

### Saneevaf galbedusik
Tici 1873 va Sankt Peterburg koirubar ise va Lermontov rijay yoter. Bak alubeaksat ke 1874 kan rolafa remeluxaxa yolton gu Varvara Leceva, ko Saratov winka «&nbsp;van sane&nbsp;» lakir lize kev bowere di galbedur.

Ba 17/06/1874 koe Saratov zo soper. Koe lamoneflint ke widava taneon zo dagir aze ko Sankt Peterburg zo arburer. Mali toleaksat ke 1875 koe Petropavlovskaya ralma zo dagir. Va barda koe konak flint tiskir. Bak 05/05/1877 bal *Jiz va 193 ke Sankt Peterburg* nope redura va memwedafa doda isu pakera zo komalyer. Va bibera ke erkey vol djukudulzar. Ba 23/01/1878 gu pakera va memwedaf grustaks is gomilasa tegira zo tugunar nume gu zelara va rokeem is divblira koe Tobolsk winka zo lanzar.

Maltegira ke turestaf vuwik jupar da restali gu bardafa koenintera ke ardial ke Sankt Peterburg gan gindik zo artazukar. Aguntanik ke Sofia, i Feofan Nikandrovitc Lermontov, dere lanzayan bal mil jiz kadimion mulufter.

Bak idulugal ke 1878 il Sankt Peterburg yater. Kan rolafa remeluxaxa koe Kyiv levirubar lize va Valeryan Osinski (&nbsp;kobliyisi bak 1852&nbsp;) di rungruper.

### Xalta az stanjura
Bak 24/01/1879 do Osinski is Volocenko nope ervokirafa acagira va ardial zo soper. Ba 07/05/1879 sayakaf erkey ke Kyiv utca va Osinski gu viltxonuka lanzar. Sofia Leschern gu mila xonuka dere zo lanzar voxen gakera gu zelara va rokeem is parmafa poana kobara koe xalta waroldon zo tuaxar. Ba 21/11/1879 ko Kara artlakir.

Arti gakesa sanda bak 1890 zo divxaltar ise dene nuyafi soli zo rundar. Aze gakera gu tolsanda zo kastar aze bak 1894 winugon zo tunuyar. Va Selenginsk gonovirubar lize bak 1898 nope rizakola mulufter.

## Dere rupec

## Vuestexeem

* (ru) Лешерн-фон-Герцфельдт Софья Александровна // Деятели революционного движения в России : в 5 т. / под ред. Ф. Я. Кона и др. — М. : Всесоюзное общество политических каторжан и ссыльнопоселенцев, 1927—1934.


|style="vertical-align: top;"|

|}
Soist (trutca ke Courbet)

**Soist** ~ *Le Torrent* (FR)

**Soist** (&nbsp;francavon *Le Torrent*&nbsp;) tir trutca, i puntalingeks keve stama skuyun gan Gustave Courbet francaf lingesik bak 1872.

Bata trutca koe Honolulu Yambatcilaxe koe Honolulu koe Tanarasokeem re (&nbsp;2018&nbsp;) tigir.

### Watsa va ''kuksa''
Remi klepa, Gustave Courbet va konaka trutca ok konak siatos ke mila trutca watson gu kuksa lingeyer. Lana tid grupepena.

## Dere rupec

## Stragela

|style="vertical-align: top;"|

|}
Fontenoy meld (1745) (trutca ke Horace Vernet)

**Fontenoy meld (1745)** ~ *Bataille de Fontenoy, 11 mai 1745* (FR)

**Fontenoy meld (1745)** (&nbsp;francavon *Bataille de Fontenoy, 11 mai 1745*&nbsp;) tir trutcapa lumkirafa gu 510&nbsp;×&nbsp;958 cm-, i puntalingeks keve stama skuyun gan Horace Vernet francaf lingesik bak 1828.

Bata trutca koe Meld Ginsa ke Izvatcila ke Franca re (&nbsp;2018&nbsp;) tigir, i koe ginsa moe taneaf vegem ke geef berk ke Versailles Lamone (&nbsp;Franca&nbsp;).

Meld ginsa va 33 trutca icde zolonaf meld ke francafa izva is dere 86 java va francaf sersik lyumason xonukeyes isu sayakik wonar. Atoena rekola mali 406 (&nbsp;Tolbiac Meld&nbsp;) kali 1809 (&nbsp;cenera ke Napoléon I&nbsp;) dilizer.

Bata trutca nope ariekafa jafara ta koinkera koe bata ginsa zo lingeyer. Va 95-e runda re kereler.

## Dere rupec

## Stragela

|style="vertical-align: top;"|

|}
Forteyasikye is begart (trutca ke Munch)

**Forteyasikye is begart** ~ *Blødende mann og solsikke* (NO)

**Forteyasikye is begart** (&nbsp;norgavon *Blødende mann og solsikke*&nbsp;) tir trutca, i puntalingeks keve stama skuyun gan Edvard Munch norgaf lingesik bak 1903.

Bata trutca koe Munch tcila koe Oslo koe Norga re (&nbsp;2018&nbsp;) tigir.

## Dere rupec

## Stragela

|style="vertical-align: top;"|

|}
Forteyfamik (1) (trutca ke Munch)

**Forteyfamik** ~ *Vampyr* (NO)

**Forteyfamik** (&nbsp;norgavon *Vampyr*&nbsp;) tir trutca, i puntalingeks keve stama skuyun gan Edvard Munch norgaf lingesik bak 1893.

Bata trutca koe Munch tcila koe Oslo koe Norga re (&nbsp;2018&nbsp;) tigir.

### Watsa va ''forteyfamik''
Remi klepapa, Edvard Munch va konaka trutca ok konak siatos ke mila trutca watson gu forteyfamik lingeyer. Lana tid grupepena.


File:Edvard Munch - Vampire (1893), Munchmuseet.jpg|Forteyfamik (1)
File:Edvard Munch - Vampire (1893), Gothenburg Museum of Art.jpg|Forteyfamik (2)
File:Edvard Munch - Vampire (1894), private collection.jpg|Forteyfamik (3)
File:Edvard Munch - Vampire (1895) - Google Art Project.jpg|Forteyfamik (5)
File:Edvard Munch - Vampire in the Forest (1916-18).jpg|Forteyfamik koe aala
File:Edvard Munch - Vampire (1916-18).jpg|Forteyfamik (6)
File:Edvard Munch - Vampire (1917), Sammlung Würth.jpg|Forteyfamik (7)


## Dere rupec

## Stragela

|style="vertical-align: top;"|

|}
Sofiya

**Sofiya** ( balgariavon София ) tir kelu is lozolonafa widava ke Balgaria tigisa vatalte patecta, kene Iskar kuksa.

## Ewavak
 
StGeorgeRotundaSofia.JPG|  
Sof.University~1935.jpg|
Narsob3.jpg|
NationalAssemblySquare.jpg|
Forteykirafa biloxa ke Millery (yunkexa)

**Forteykirafa biloxa ke Millery** ~ *La malle sanglante de Millery* (FR)

Taneaf *Yunkeyen Loplekuks ke Petit Journal*, proyapon, pu belisik va winugaf delt va Carnot taneagadesik drageyer. Voxen mali 4-e otuk, mi cepitesisi va Franca ton toloy pestabaf ewavak zo stoker : *Forteykirafa biloxa ke Millery*.

Michel Eyraud, i etrakedaf arientusik is todlumusik, va fertikya ton vigrokasik al faver, i va axigafe Gabrielle Bompard fure toriyoltane gu «&nbsp;Gabrielle Bompétard&nbsp;» («&nbsp;Gabrielle Tuvuironyo&nbsp;») nope akenafa drucka. Listafa gariandikya ko ketamawa ke Tronson-du-Coudray nuda koe Paris va kulaf Gouffé flibik al koimpar. Ban in gan Eyraud zo telomtar aze zo naber. Alto rembureyeno koe biloxa koe Millery poke Lyon zo jovler azen rotapsana fertafa tolonga ko divefa patecta otcer.

Arugale, metan va kona gluyaxa wal awalkoda kosmayana gan benevtredusik is griawira ke parisaf flibik co exoneyer, voxen Lacassagne kotlebik tis tanealik ke opaf ardial, drunason va usuk lajupaskir. Luxeon Goron okilik ke ardial va feleem dekson saver nume va vrutara tuoviskasa va gunik nekir.

Jovleyene gan Eyraud, Gabrielle ko Paris dimlapir aze gu dofugik kagar. Ban in pistolen gan feleem va twa razdasa va intafe gelbe akoydon stakser : sopeyen koe Kuba di zo divzurter. Va Gabrielle nakilon gu pizafa ralentara koe mawa ke gomilara katrasir.

*«&nbsp;Yunkeyen loplekuks va goni co tineyer ede va nelkaf nakileem ke krijafa folva pu saneg me co dafuyur&nbsp;»*, ~&nbsp;sutelasik ke fela vengad. Taneafu bu, dere proyafu, va toloy koridanik bak jiz nedir : *«&nbsp;i va Eyraud debanyes is nuvonages, is Gabrielle ranyese aluetafe is kireptafe, wale Decori aluteik isu Henri Robert. Soe ita va toloya ozgodafa pinta kalion solwir : i va azega dem koridasa olkotca is valeveon biloxa dem moeon dimiksantuyun wazdel ke jeg ke Gabrielle Bompard faveyen ta gomilara&nbsp;»*.

Bat stagaf tuelimaks soe anton tir grolaptaca kapbure bocafu bu ke Yunkeyen Loplekuks dimtadlesu ton balemoy aluk va myodaf nakileem ke arienta. Inde sutelasik xultuson suter : *«&nbsp;Kottan va bat otuk ke Yunkeyen Loplekuks djudigitir aze videter kiren in tir tela lotageltafa is lokotrafa is loblisa kaatoera va tana piza skepeyesa va sanegikeem&nbsp;»*.

Va kottan, vaxe Michel Eyraud lanzayan gu xonuka az vrivayan ba 3-e ke tolekaksat ke 1891.

|style="vertical-align: top;"|

|}
Fraday ke White meftava (trutca ke Thomas Cole)

**Fraday ke White meftava** ~ *The Notch of the White Mountains* (EN)

**Fraday ke White meftava** (&nbsp;englavon *The Notch of the White Mountains*&nbsp;) tir trutcapa lumkirafa gu 102&nbsp;×&nbsp;155.8&nbsp;cm-, i puntalingeks keve stama skuyun gan Thomas Cole amerikaf lingesik bak 1839.

Bata trutca koe National Gallery of Art koe Washington (Tanarasokeem) re (&nbsp;2018&nbsp;) tigir.

## Dere rupec

## Stragela


* Tcilafa vuestexa


|style="vertical-align: top;"|

|}
Franca

**Franca** tir patecta ke Europa, bewafa gu Europafa Tanara is tana tevoya zabduyusa patecta.

Enga ke gaderopafa is ctempafa izvapa, Franca tir koetife tadlemwafe sokasane dem vertuma likon gadesikafa. Nyapay ke Sokasane mali 1875 tir&nbsp;: «&nbsp;Nuyuca is Miltuca is Beruca&nbsp;» isen nilt tir ton baraf xuf milmantaf nok. Inaf vedeyaf drom tir *La Marseillaise*, i gugadank vey Francafa Artowara. Inaf nelkot tir&nbsp;: «&nbsp;Bowera ke sane isu gan sane isu mu sane&nbsp;». Kelu tir Paris widava isen Francava tir winugava mali 1539 ika Latinava. Tal tir *Euro* mali 2002 koe lok ke cosxo voxe tir *Pacifique Franc* tal koe inafo tawavo koe Pacifika Welfa.

## Izva

## Ristulaxoeem
Franca drewer ton 22 troskadafa winka isu 4 kaikebirafa.

## Sanelia

## Araya
### Suteroteem

### Uti

## Vuestexa
Francafa Artowara

**Francafa Artowara** tir rekola ke izva ke Franca wali toza ke « États Généraux » koka ba 05/05/1789 is « 18 Brumaire » kevsokara ke Napoléon Bonaparte ba 09/11/1799.

Francafa Artowara bad toloya rekola dilizeyer, i bad azazon toloya artowara artazukayasa va gazaxo ke Franca ton taneon tadlemwafi gazaroti az Taneafe Sokasane tenayase va veemaf selt is savsaf gogoleem. Francafa Artowara va yon warzackaf gaderopaf tazuk iskemayar, kan tulon Daktera va rokeem ke ayik is wideyik ke 1789, i kan daktera etimasa va rokamiltuca ke wideyik lente mwa is rigotaf nuyaceem is nafaluca ke vedey rodebowes kan libun kaatoesik.

Konak vuntoy korik bak bata artowara awalkeyed, remi tulon Eaftugal is yon kevartowaraf vord don « Vendée Geja ». Mali toza, tameuca ke rieteem ke Francafa Artowara gan pakoikeem zo etimayar isen keskefa zolonuca gan tsunesikeem zo drigdayar. Gejeem ke Francafa Artowara va pakap ke tadavafa Europa vanolayar ise va redura va konake « berafe sokasane » is artazukara va jowa is yona europafa soka naavdayar, ise va amuzera va yona artowasa rieta webeyer. Bana koboda ton gejeem ke Napoléon Ugal azon zo dakiyid.
Francava

**Francava** tir Indo-europa ava ke romavind. Francava koe Franca al tadlewer ( wetce inda ke « oïl ava » valente patecta ) aze moe kota tadava gan mon 274 celemoy korik re zo pulvir, don 212 celemoy vieleaf usik don 76 celemoy avusik. Bak 2014, 77 celemoy vayasik is ravesik koe tamava mbi taved. Tir tana tevoya winugafa ava is tana toloya kobasa ava ( do Englava ) ke Tanaraf Vedeyeem Grustaks, ise tir winugafa ok kobasa ava ke konak walvedeyaf ok golaf grustaks, tulon ke Europafa Tanara. Ava ke jontik gazaf ik sersaf aboyikeem sareon gu Savsafa Vertuma, male Rossia kale yon espanaf ok englaf gazik don yon sersik ke Germana, wan tir zolonafa ava ke walvedeyafa dobuluca do Englava.

## Abava
Francava va latinackafa abava faver.

## Suteroteem
* Vexala dem francavaf suterotik

## Vuestexa
Forteykirafa muska koe Limoges (yunkexa)

**Forteykirafa muska koe Limoges** ~ *Émeutes sanglantes à Limoges* (FR)

Ploteson va keraf nilt isu ebeltaf, muskik va gamiaf tuvel vangabed edje okolervolia ta reltkirafa webera va seltafa wakara artlakir.

Rigelaf dodelik ke Limoges yasted : soe zovdasik al trumar da va abic atsotkirik vox dositan gan konak weltik diskis va barvagef aboz is tulwafi edji anton kaatoer, batkane tarkason va krent ke felateliz pimtas va «&nbsp;*muskafi tari tisi dem leote geltraf kobasik voxosk loote dastrubenik ke batyona artowasa neda nudivlanisa va sid kotviele skapafa ok seltafa koboda betlize koe patecta vinustar*&nbsp;»...

Ba balemka abdi piskura va bat otuk, Francaf Gabot ke Walvedeyaf Dodelaf Grustaks su zo tadler : bato warzafo gaderopafo pako va kota niedara ke francafa selteva tutanasa va aluteik is gruadik ke dodelaf lizor gu «&nbsp;ageltaf kobasik&nbsp;» tugaldar inde Jaurès al galper. «&nbsp;Kerik&nbsp;» ke SFIO pako lidam arotigrosibevik ke CGT va yastesik ke Limoges zobed. Golokilik va muskik al koflintar numen sinaf pusik tunuyatason vanmilenidad : va tuvel ke flint vanludevad ise jontikkase fu kolanid viele «&nbsp;braora dem okolsayakik revulon tcepason artlapir&nbsp;» aze va exaksasikeem gwarder.

Ban kabelcan koe Orsay gerd va milk pitcer ise gu raporki aorar. «&nbsp;*Konaka viltara sokiyid*&nbsp;», ~ felusik ruyer, voxen batcoba mekane di zo exoneyer. «&nbsp;*Krijafa karzara zo askiyid, azen sayakik va zeltara van rid bam mbi dirgayad. Neken abic kabduon omarson al viltayad, nuve*&nbsp;».

Baroy bakanik is san-lerddafe yikye aytayane...  *Yunkeyen Loplekuks ke Petit Journal* va tunodrayan sayakik latuvolgunar neke va bata forteyotafa tenulera daborer, voxen inafa dragena tcinera me nutir vandilitisa va pulalyumara : «&nbsp;*Lodamen va manyona ilamota gorujat ise va bali ke jontikman dulapaf kosik gonarubat, pune proyuca is xeyuca co gotiyid ta koweyonara va dilizesa kabelcara izgon ic ebeltaf nilt*&nbsp;».

Wetce tabexon dirotevafa ja, *Petit Journal* va intyon dulap gurunkar : keve rebava ke flint, wale keraf nilt is vajikes okolsayakik, milmusa finta kimbar da mila vieleafa fela dem tevoyu bu ika anton aluboy *centime* talolk zo sodoler.

## Vuestexa

|style="vertical-align: top;"|

|}
Francesco Piccolo

**Francesco Piccolo** tir italiaf suterotik. Koe Caserta koe Italia ba 12/03/1964 koblir.

Inafa gadava tir Italiava. Bak 2014 gu Strega Suterotafo Poradro icde *Il desiderio di essere come tutti* berpot zo gabler.

|style="vertical-align: top;"|

|}
Franceville

**Franceville** tir widava vagerone Gabona. To ristus widot ke Haut-Ogooué winka tir.

Bareafa widava ke patecta emon gu sanelia dem 110 568 irubasik ba otulara ke 2013 (&nbsp;nek 31 193 ba tela ke 1993&nbsp;).

Gan Ogooué bost is Mpassa kuksa zo lostar ise arte 512 km- male Libreville kelu tigir.

Franceville tir artexo ke *Transgabonais* kelot is vedeyafa N3 vawa.

## Izva

Debak ke savsafa wida yoltkirafa gu Masuku dum pokefa narda. Bato xo gan francik inketes va boniafo pemaxo ta vansara va Kongoa azon zo kereler.

Yolt ke noeltafa widava gan Pierre Savorgnan de Brazza bak 1880 zo ziliyir.

## Severoxo

Franceville va walvedeyafo severo (&nbsp;MVB bekson gu AITA&nbsp;) dadir, i severoxo tigisa koe Mvengue arte 25 km- male widava is yoltkirafa gu El Hadj Omar Bongo Ondimba (&nbsp;yolt ke savsaf taneagadesik ke patecta&nbsp;), dem lodabrotcafa sleda ke patecta is bareafa nobara vome telo ke Libreville azu Port-Gentil.
Francis Drake

**Francis Drake** ( ±1540-1596 ) ~ Englaf vestasik va Pacifika Welfa.

Francis Drake tiyir englaf kotgrupaf totasik bak 16-eafa decemda.

Tugeltrara va tela toleafa tamavafa anamlapira.

|style="vertical-align: top;"|

|}
Francis Garnier

**Francis Garnier** ( 1839-1873 ) ~ Francaf vestasik va Asia.

Francis Garnier ( winugon Marie Joseph François Garnier ) tiyir francaf kotgrupaf vestasik is totasik bak toleafu acku ke 19-eafa decemda.

Vestara va Mekong bost.
|}
Francis Younghusband

**Francis Younghusband** ( 1863-1942 ) ~ englaf vestasik va Asia.

Francis Younghusband tiyir englaf kotgrupaf vestasik bak tena ke 19-eafa decemda isu toza ke 20-eafa.

Vestara va Himalaya is Tibeta.
Francisco Hernández de Córdoba

**Francisco Hernández de Córdoba** ( ±1475-1526 ) ~ Espanaf vestasik va Amerika

Francisco Hernández de Córdoba tiyir espanaf kotgrupaf vestasik isu olgalicusik bak taneafu acku ke 16-eafa decemda.

Vestara va Nicaragua is lentefa Costarika.

## Dere rupel
Francavaf suteroteem

**Francavaf suteroteem** va kot suterot suteyen gan francaf ok francavaf sutesik ruldar; va suterot epuyun gan francik kan ara ava ke Franca (&nbsp;tulon Euskarava ok Breizava okz-&nbsp;) dere vuester.

Suterot francavon epuyun gan korik ke ara patecta (&nbsp;tulon Belga ok Swiza ok Kanada ok Senegala ok Jazaira ok Magriba okz-&nbsp;) va francavaf suteroteem vuester.

Toza ke inafa izga tir savsafa francava bak Klaamialuk aze batugale wan krulder.

* Vexala dem francavaf suterotik
Francisco Pizarro

**Francisco Pizarro** ( 1475-1615 ) ~ Espanaf vestasik va Amerika.

Francisco Pizarro tiyir espanaf kotgrupaf vestasik isu olgalicusik bak taneafu acku ke 16-eafa decemda.

Kosmara is olgalicura va Inca gindaxo koe Perua. 

## Blirizva
Francisco de Almeida

**Francisco de Almeida** ~ Portugalaf vestasik va Afrika

Francisco de Almeida tiyir portugalaf kotgrupaf vestasik is totasik bak toza ke 16-eafa decemda, moi kokosmasa koyara ke Vasco de Gama.

Vestara va ronefa krimta ke Afrika is Sri Lanka is Madagasikara.

Bak 1505 Manuel I gazik ke Portugala va ina wetce ikagazik ke Barata kofliyir. Almeida do tol-san-tanoya tota ba 25/03/1505 va Lisboa buluyur. Va  Boa Esperança evilma ezolapir aze va Sofala molt (&nbsp;Mozambika&nbsp;) vangir aze va Kilwa kene refa tanzaniafa krimta levrotir lize va folk vegedur. Azon va Mombasa (&nbsp;Kenya&nbsp;) apkar.

|style="vertical-align: top;"|

|}
Francisco de Orellana

**Francisco de Orellana** (&nbsp;±1500-1545&nbsp;) ~ Espanaf vestasik va Amerika.

Francisco de Orellana tiyir espanaf kotgrupaf vestasik isu olgalicusik bak taneafu acku ke 16-eafa decemda.

Mal Quito koe Ekuadora, va Amazonas bost kosmar aze kan totama lizukon vegeduyuna kal art vestar.

## Blirizva
Orellana mali jotugal bak 1527 koe Nicaragua zanir aze mali 1535 va olgalicura va Perua do Francisco Pizarro paker. Va Santiago de Guayaquil zabdur ise vanpir bowesik.

Bak toleaksat ke 1541 va Quito mallakir aze ta brinuga idjon ic tadava is kaaneyara va dinkero va Gonzalo Pizarro kakever. Dro ke dinkero banugale koe Europa tiyir tcazapafo gu aldo loon dam moava. Sin va Andes rodega remlakid aze va Napo kuksa artlakid, drasuyuson va 140 espanik ke 220 is 3000 indiik ke 4000 ke brinuga. Sin va ageltucafo dinkero me trasid nume ba 22/02/1542 va sint solparsad&nbsp;: Pizarro ko Quito dimlakir edje Orellana dakir.

Va San Pedro taneaf totuk ta remburera va akolesik is bakanik volmiv vegedur aze va Victoria toleafa tota kane do 57 ayik va kuksa toz titlapir. Arpumason totason, Orellana mal Napo kuksa va Trinidad kuksa az Amazonas bost artlapir, aze arte exulera vas 4800 km- va artexo kosmar. Int is moblisik koe Marajó ewala dimempatason vukid aze va Nueva Cadiz de Cubagua ba 11/09/1542 artlapid.

## Dere rupel
Frans Eemil Sillanpää

**Frans Eemil Sillanpää** tir suomiavaf suterotik

Grabom ke tel lokotgrupaf walgejugalaf suomiaf suterotik kan Suterotafo Poradro ba 1939 al zo sonar. Tir gijarotion geltrevafa is nyabafa divrozara va tinefkara wal ayik is tuwava. Koe veyironokaf luz ke *Hurskas kurjuus* (&nbsp;1919&nbsp;), fistukafa negara va blira ke Juha wawaf yofrik zeltatan teni wideytageja, battan va twa daktesa va folvafa awalkera ke Hiltu nazbeikya kazawar. Tir liafi bali ke bata yikya dani bak 1923 koe *Hiltu ja Ragnar* listafa nega dem klokarafa geltreva zo voneter.

*[[Silja, i tcilafi bali (suterot)|Nuorena nukkunut (&nbsp;Silja, i tcilafi bali&nbsp;)]]* : inaf losposaf berpot.

|style="vertical-align: top;"|

|}
François I va bocafa gaelera ke Leonardo da Vinci kazawar (trutca ke Ingres)

**François I va bocafa gaelera ke Leonardo da Vinci kazawar** ~ *François Ier reçoit les derniers soupirs de Léonard de Vinci* (FR)

**François I va bocafa gaelera ke Leonardo da Vinci kazawar** (&nbsp;francavon *François Ier reçoit les derniers soupirs de Léonard de Vinci*&nbsp;) tir trutca lumkirafa gu 40 × 50,5 cm-, i puntalingeks keve eluxa keve stama skuyun gan Jean-Auguste-Dominique Ingres francaf lingesik bak 1818. Koe tcila ke Louvre ke Paris koe Franca re tigir.

## Dere rupec

## Stragela

* Daniel Ternois is Ettore Camesasca, *Tout l'oeuvre peint de Ingres*, Paris, Flammarion, 1984 (ISBN 2-08-010240-0)
* Gary Tinterow is Philip Conisbee, *Portraits by Ingres : image of an epoch*, Metropolitan Museum of Art, 1999 (ISBN 0870998900, OCLC 40135348


|style="vertical-align: top;"|

|}
François Sudre

**Jean-François Sudre** nazbalayar koe Albi, kre koe Saint-Etienne adlutaxo, ba 15/08/1787 aze awalkeyer koe lerde meok ke Paris widava ba 3/08/1862. Bat lexusik gilton zo yoltegar opelon gu François. In kotgrupaf nope redura va Solresol lexafa kotikafa ava is nope gandura va sumepulvira. Dere tiyir lexusik is tavesik va lexura.

Inafe gadikye tiyir Jacques Sudré dolekik. Gadikya tiyir Françoise Vignès. Jean-François Sudre va Marie-Joséphine Hugot yerumayar ba 19/04/1855 koe tole banugalef meok ke Paris. Moi inafa awalkera, bam zo kotawayar koe Montmartre awalkikxo.

## Blirizva
Den *Conservatoire National Supérieur de Musique et de Danse* ( CNSMD ), ko Paris widava, zo dostegayar. Batlize mbi taveyer gan François-Antoine Habeneck icde dingeltura is gan Charles-Simon Catel icde tama. Va dank is tasilura koe sayakafa bema ke Sorèze dota taveyer aze bak 1818 va bema ta acedafa tavera va lexa zabduyur koe Toulouse widava ise va yon grabom sanegar. Bak 1822, va lexafa dolta koe Paris turunkayar.

## Lexafa kotikafa ava
Mali 1817, va bolk ta sumufa golera kan mam bas stalta trakur. Bak taneaksat ke 1828, va bat bolk pu Institut De France kizey drager ta rindera. Batlize, tuzda dem Prony ayik isu Arago isu Fourier isu Baoul-Rochette isu Cherubi isu Lesueur isu Berlon isu Catel isu Boieldieu va vanovara muxar. Francavon ina muxayar : « *Tuzda folir da bata warzafa golerinda va trak, va yon guntap rofirvir ise da bolk ke Sudre weltik va rigot ke dokiafa is favlafa kosmara dogiskir.* »

Bat ganduks va ava sotir teci sumesutesiki. In sotir lexafi sumesutesiki, i tela taneafa sumepulvirinda. Tela kotikafa lexafa ava sotir muxarinda va ayafa pulva kan tel 7 melzolk. Ina, skuson anton va abic melzolk, ronover va muxara va kot trak. Ina tir kotikafa numen kan ina englik do tcileik ok do rossiik ok do siniik okz- rogolenyed.

François Sudre va rieta icde unera va mamolk ta jadifa avotxa toz diyir yoke undeks ke jontik swavapik viunsuyus va avopa is siskeyes va rieta icde erava mu tana kotikafa ava.

## Ara vuestexa

* (fr) «&nbsp;*Les Merveilles de la science ou description populaire des inventions modernes* ; Louis Figuier ; 1868&nbsp;» male 69<sup>-e</sup> bu kale 76<sup>-e</sup> ik Wikisource


|style="vertical-align: top;"|
François Villon

**François Villon** (&nbsp;1431- >1463&nbsp;) ~ Francaf ezlopik

Blira ke François de Montcorbier (&nbsp;okon François des Loges&nbsp;), kobliyis koe Paris bak 1431, wan tir welimapafa. Gan Guillaume de Villon amudik zo gaayar nume va inaf yolt di narayar. Koe Kotla vayar aze vanpir yambatavesik bak 1452. Wetce yotenyesik va kotlikafa sarefa blira (&nbsp;goliard kotlik&nbsp;), daavon ugalar, jonkason va yoni skudji tove ardial is konaka flintafa jonvielera : pisonara va partik (&nbsp;1455&nbsp;) is dubiera ko Navarre reila (&nbsp;1456&nbsp;), kobodara va Orléans tujradik (&nbsp;1461&nbsp;).

Va *Lais* (&nbsp;Iskemaks&nbsp;), faktafa bafelinda lize va yon taf ezlaf konoleks, ise vanmiae aboyikeem ke Charles d’Orléans koe Blois jonvielemer. Inafa *[[Bafela (Villon)|bafela]]* va lodilkaf is lodorikaf grabom tadler lize anamzilison va yona fereon klecafa staksa va kottan nuve divkiavar. Kaikida al zo lanzayar ise mepokolenon al zo tukavayar bak taneaksat ke 1463, sandon zo divstakseyer. Iskeson va meka conyuta bam griawir.

|style="vertical-align: top;"|

|}
Frempol (Taurotragus)

**Frempol (Taurotragus)** tir tani moukolafi oxi vey *Bovidae* yasa (&nbsp;*Bovinae* volveyyasa&nbsp;) ke *ARTIODACTYLA* veem.

Gan Wagner bak 1855 taneon zo pimtayar.

## Vexala dem katceem
Sedme ***Mammal Species of the World*** (siatos ke 2005), bati oxi vas 2 katca ruldar :

|-
| 1
| Frempol (Taurotragus derbianus)
| *Taurotragus derbianus* (Gray, 1847)
| 
The book of antelopes (1894) Taurotragus derbianus.png

| 
Giant eland map.png


|-
| 2
| Frempol (Taurotragus oryx)
| *Taurotragus oryx* (Pallas, 1766)
| 
The book of antelopes (1894) Taurotragus oryx livingstonii.png

| 
Taurotragus_oryx_distribution.png


|}

## Pulasa vuestexa is xantaza

* (en) vuest- : Mammal Species of the World (v- 3, 2005) : *Taurotragus* (Wagner, 1855)
* (en) vuest- : CITES : *Taurotragus*
* (en) vuest- : UICN : oxi *Taurotragus* (Wagner, 1855)
* (en, fr) vuest- : ITIS : *Taurotragus* (Wagner, 1855)
* (en) vuest- : Tree of Life Web Project : *Taurotragus*
* (en) vuest- : Catalogue of Life : *Taurotragus* (Wagner, 1855)
* (en) vuest- : Paleobiology Database : *Taurotragus* (Wagner, 1855)
* (en) vuest- : Animal Diversity Web : *Taurotragus*
* (en) vuest- : NCBI : *Taurotragus*
#### Ara vuestexa
* *Frempol (Taurotragus)* dene Wikispecies


## Kotavafa vuestesa xantaza
* Kotava winugaf moukolaf ravlemak (Kotava, Latinava, 2019)
Frempol (Taurotragus derbianus)

**Frempol (Taurotragus derbianus)** tir tana moukolafa katca ke *Taurotragus* oxi vey *Bovidae* yasa (&nbsp;*Bovinae* volveyyasa&nbsp;) ke *ARTIODACTYLA* veem.

Gan Gray bak 1847 taneon zo pimtayar.

## Vexala dem apteem
Sedme ***Mammal Species of the World*** (siatos ke 2005), bata katca vas 8 apta ruldar :
* *[[Frempol (Taurotragus derbianus derbianus)]]* (Gray, 1847)
* *[[Frempol (Taurotragus derbianus gigas)]]* (Heuglin, 1863)

## Pulasa vuestexa is xantaza

* (en) vuest- : Mammal Species of the World (v- 3, 2005) : *Taurotragus derbianus* (Gray, 1847)
* (en) vuest- : CITES : *Taurotragus derbianus*
* (en) vuest- : UICN : katca *Taurotragus derbianus* (Gray, 1847)
* (en, fr) vuest- : ITIS : *Taurotragus derbianus* (Gray, 1847)
* (en) vuest- : Tree of Life Web Project : *Taurotragus derbianus*
* (en) vuest- : Catalogue of Life : *Taurotragus derbianus* (Gray, 1847)
* (en) vuest- : Paleobiology Database : *Taurotragus derbianus* (Gray, 1847)
* (en) vuest- : Animal Diversity Web : *Taurotragus derbianus*
* (en) vuest- : NCBI : *Taurotragus derbianus*
#### Ara vuestexa
* *Frempol (Taurotragus derbianus)* dene Wikispecies


## Kotavafa vuestesa xantaza
* Kotava winugaf moukolaf ravlemak (Kotava, Latinava, 2019)
François Pyrard

**François Pyrard** ( ±1570-1621 ) ~ Francaf vestasik va Asia.

François Pyrard tiyir francaf kotgrupaf vestasik bak toza ke 17-eafa decemda.

Vestara va Maluka is krimtaki ke Barata is Madagasikara.
|}
Friedland meld (1807) (trutca ke Horace Vernet)

**Friedland meld (1807)** ~ *Bataille de Friedland, 14 juin 1807* (FR)

**Friedland meld (1807)** (&nbsp;francavon *Bataille de Friedland, 14 juin 1807*&nbsp;) tir trutcapa lumkirafa gu 465&nbsp;×&nbsp;543 cm-, i puntalingeks keve stama skuyun gan Horace Vernet francaf lingesik bak 1836.

Bata trutca koe Meld Ginsa ke Izvatcila ke Franca re (&nbsp;2018&nbsp;) tigir, i koe ginsa moe taneaf vegem ke geef berk ke Versailles Lamone (&nbsp;Franca&nbsp;).

Meld ginsa va 33 trutca icde zolonaf meld ke francafa izva is dere 86 java va francaf sersik lyumason xonukeyes isu sayakik wonar. Atoena rekola mali 406 (&nbsp;Tolbiac Meld&nbsp;) kali 1809 (&nbsp;cenera ke Napoléon I&nbsp;) dilizer.

Bata trutca nope ariekafa jafara ta koinkera koe bata ginsa zo lingeyer. Va 16-e runda re kereler.

## Dere rupec

## Stragela

|style="vertical-align: top;"|

|}
Friedrich von Schiller

Bak 1759 koe Marbach am Neckar **Schiller** al koblir, vey gadikye sayakik koe Württemberg ervolia. Arti konaka tanda, moni 1764, inafa yasa ko Lorch inkewer lize kali 1766 zavzagir. Beka va rumeugal is jotugal wawapon ugalzer, va dulapera ke Karl Eugen Württemberg dacik gralomber. Battan va kozolara ko Karlsschule tcema ganon reduyuna drager. Bak 1773, Schiller va vayara va rokopa az selaropa mali 1775 bokar. Bak 1780, va Diplomarbeit (&nbsp;namio ba vayaratena&nbsp;) suter aze vanpir sayakaf selaropik koe Stuttgart.

Bak 1781 va *Die Raüber* yoltiskon sanegar. Bak 1782 koe Asperg golde merictayana illapira Schiller konakvielon zo koflintar. Ko Mannheim va kaatoera va *Die Raüber* wenyaxa merictanon al tcokeyer. Bak 1783 wetce nevakik kobar aze koe Mannheim kali 1785 va wenyezlopikafi zubi seotar. Konaktandon fereon grilizeblir (&nbsp;ko Leipzig az Dresden az Weimar&nbsp;) ise bak 1788 va Goethe taneon kakever. Teni bata tanda koe Jena wetce tavesik va izvopa is trakopa korundakawer lize di inkewer. Va yon izvasuterot suter. Va Wilhelm von Humboldt ar saref kotgrupaf korik lunon skedar. Bak 1790 va Charlotte von Lengenfeld kurer. Bak 1791 vanpir turwinik ke Friedrich Christian von Augustenburg. Remi radimifa tanda, yoke inaf jontik suteks kev stegesikeem, artowarafa Franca pu in va francafa wideyuca zilir. Bak 1794, Goethe platir enide in wetce klecafelusik suter.

Bak 1799 ko Weimar dimpir lize Goethe buiver enide va yona warzafa drunta suter. Do Goethe va Weimar Theater redur dan kaliapon vanpir telo xonyo ke germanafa wenyura noveso va dimblira ke pizind. Koe Weimar kali awalkera Schiller zavzar. Bak 1802 zo tuoluar. Kabdue yolt "von" vragiz zo loplekur. Arti barda, tison 45-daf, golde rizafa tittisuca awalker.

Mali 1934 Jena kotla va Schiller yolt dir. 

|style="vertical-align: top;"|

|}
Fríða Á. Sigurðardóttir

**Fríða Á. Sigurðardóttir** tir islandaf suterotik. Ba 11/12/1940 koe Hornstrandir utca koblir. Ba 07/05/2010 koe Reykjavík awalker.

Inafa gadava tir Islandava. Bak 1992 gu Suterotafo Poradro ke Norden Pirdot icde *Meðan nóttin liður* berpot zo gabler.

## Blirizva

|style="vertical-align: top;"|

|}
Fudamatela (trutca ke Thomas Cole)

**Fudamatela** ~ *The Garden of Eden* (EN)

**Fudamatela** (&nbsp;englavon *The Garden of Eden*&nbsp;) tir trutca lumkirafa gu 38.5&nbsp;×&nbsp;52.75&nbsp;cm-, i puntalingeks keve stama skuyun gan Thomas Cole amerikaf lingesik bak 1828.

Bata trutca koe Amon Carter Museum of American Art koe Fort Worth (Tanarasokeem) re (&nbsp;2018&nbsp;) tigir.

## Dere rupec

## Stragela


* Tcilafa vuestexa


|style="vertical-align: top;"|

|}
Fulvio Tomizza

**Fulvio Tomizza** tir italiaf suterotik. Koe Giurizzani koe Italia ba 26/01/1935 koblir. Ba 21/05/1999 koe Trieste awalker.

Inafa gadava tir Italiava. Bak 1977 gu Strega Suterotafo Poradro icde *La miglior vita* berpot zo gabler.

|style="vertical-align: top;"|

|}
Fridtjof Nansen

**Fridtjof Nansen** ( 1861-1930 ) ~ Norgaf vestasik va Arktika

Fridtjof Nansen tiyir kotgrupaf norgaf vestasik bak tena ke 19-eafa decemda isu toza ke 19-eafa.

Vestara va Arktika Welfa is ronutaltafa remlanira va Nunaata bak 1888. 
|}
Furutsa dem vrusipta (trutca ke Pinchon)

**Furutsa dem vrusipta** ~ *Pots de géraniums* (FR)

**Furutsa dem vrusipta** (&nbsp;francavon *Pots de géraniums*&nbsp;) tir trutca lumkirafa gu 72.8 × 91.5 cm-, i puntalingeks keve stama skuyun gan Robert Antoine Pinchon francaf lingesik bak 1915 ik 1920. Koe korikaf dotay re tigir (&nbsp;2018&nbsp;).

Bata trutca tir grabom dikis va watsa vas imwa is matela, i vas tane gelukafe detce ke Pinchon.

## Dere rupec

## Stragela

|style="vertical-align: top;"|

|}
Fuxa ke Louis XIII (trutca ke Ingres)

**Fuxa ke Louis XIII** ~ *Le Voeu de Louis XIII* (FR)

**Fuxa ke [[Louis XIII (gazik ke Franca)|Louis XIII]]** (&nbsp;francavon *Le Voeu de Louis XIII*&nbsp;) tir trutca lumkirafa gu 421 × 262 cm-, i puntalingeks keve eluxa keve stama skuyun gan Jean-Auguste-Dominique Ingres francaf lingesik bak 1823. Koe Notre-Dame wevala ke Montauban koe Franca re tigir.

## Dere rupec

## Stragela

* Daniel Ternois is Ettore Camesasca, *Tout l'oeuvre peint de Ingres*, Paris, Flammarion, 1984 (ISBN 2-08-010240-0)
* Gary Tinterow is Philip Conisbee, *Portraits by Ingres : image of an epoch*, Metropolitan Museum of Art, 1999 (ISBN 0870998900, OCLC 40135348


|style="vertical-align: top;"|

|}
Fuzol (Elephantidae)

**Fuzol (Elephantidae)** tir tana yasa ke *PROBOSCIDEA* veem. Gan Gray bak 1821 taneon zo pimtayar.

## Vexala dem oxieem
Sedme ***Mammal Species of the World*** (siatos ke 2005), bata yasa vas 2 oxi ruldar :
* *[[Fuzol (Elephas)]]* (Linnaeus, 1758)
* *[[Fuzol (Loxodonta)]]* (Anonymous, 1827)
* *[[Melmakol (Mammuthus)]]* (Brookes, 1828)

## Pulasa vuestexa is xantaza

* (en) vuest- : Mammal Species of the World (v- 3, 2005) : *Elephantidae* (Gray, 1821)
* (en) vuest- : CITES : *Elephantidae*
* (en) vuest- : UICN : yasa *Elephantidae* (Gray, 1821)
* (en, fr) vuest- : ITIS : *Elephantidae* (Gray, 1821)
* (en) vuest- : Tree of Life Web Project : *Elephantidae*
* (en) vuest- : Catalogue of Life : *Elephantidae* (Gray, 1821)
* (en) vuest- : Paleobiology Database : *Elephantidae* (Gray, 1821)
* (en) vuest- : Animal Diversity Web : *Elephantidae*
* (en) vuest- : NCBI : *Elephantidae*
#### Ara vuestexa
* *Fuzol (Elephantidae)* dene Wikispecies


## Kotavafa xantaza
* Kotava winugaf moukolaf ravlemak (Kotava, Latinava, 2019)
Fuzol (Elephas)

**Fuzol (Elephas)** tir tani oxi vey *Elephantidae* yasa ke *PROBOSCIDEA* veem.

Gan Linnaeus bak 1758 taneon zo pimtayar.

## Vexala dem katceem
Sedme ***Mammal Species of the World*** (siatos ke 2005), bati oxi tir tankatcafi :

|-
| 1
| Fuzol (Elephas maximus)
| *Elephas maximus* (Linnaeus, 1758)
| 
Asian_elephant_-_melbourne_zoo.jpg

| 
Elphas_maximus_range.png


|}

## Pulasa vuestexa is xantaza

* (en) vuest- : Mammal Species of the World (v- 3, 2005) : *Elephas* (Linnaeus, 1758)
* (en) vuest- : CITES : *Elephas*
* (en) vuest- : UICN : oxi *Elephas* (Linnaeus, 1758)
* (en, fr) vuest- : ITIS : *Elephas* (Linnaeus, 1758)
* (en) vuest- : Tree of Life Web Project : *Elephas*
* (en) vuest- : Catalogue of Life : *Elephas* (Linnaeus, 1758)
* (en) vuest- : Paleobiology Database : *Elephas* (Linnaeus, 1758)
* (en) vuest- : Animal Diversity Web : *Elephas*
* (en) vuest- : NCBI : *Elephas*
#### Ara vuestexa
* *Fuzol (Elephas)* dene Wikispecies


## Kotavafa vuestesa xantaza
* Kotava winugaf moukolaf ravlemak (Kotava, Latinava, 2019)
Fuzol (Loxodonta africana)

**Fuzol (Loxodonta africana)** tir tana katca ke *Loxodonta* oxi vey *Elephantidae* yasa ke *PROBOSCIDEA* veem.

Gan Blumenbach bak 1797 taneon zo pimtayar.

## Pimtara
Fuzol sotir an ref ontinaf sidaf moukol, kire va rane vas 4 m- is aldo vas loon balemoy decitor rodir. Va oblakapeem (&nbsp;gijaf dum ayik&nbsp;) dere sodir, i va oblaka dure zekana is pilkovon ton elogasa sugda ik noglotuca. Inafa lodordafa kira tir gevas pez, i sokra zanudasa va jonflis gorack : ta kagaelara is gelavara va lava is wetce uzatca novesa va ebidura va toa ke aal.

Inafa taka tir gijapafa vox tubagana gan jontika betsava tigisa koe niska ke oria. Kota inia abrotcafa is belafa dum briva va konak merowin gelt is otsafa blodja sodir.

Alma ke bat sulem sotir vafa gu 2 cm- is besanafa gu tibutaf is tritapaf imolk, i gu imolk loon razaf bene taka is ault is itowa.

Ara ordafa kira ke fuzol tir talgaveem, i ticef sebadeem gijapaf tigis voke sokra. Goldeon, fuzol gan tcabanesik goxe dun zo laiter, golde tciamugafa wula tulon malsavena ta iara va roga is yambamuka...

## Vexala dem apteem
Sedme ***Mammal Species of the World*** (siatos ke 2005), bata katca tir aptiskafa.

## Pulasa vuestexa is xantaza

* (en) vuest- : Mammal Species of the World (v- 3, 2005) : *Loxodonta africana* (Blumenbach, 1797)
* (en) vuest- : CITES : *Loxodonta africana*
* (en) vuest- : UICN : katca *Loxodonta africana* (Blumenbach, 1797)
* (en, fr) vuest- : ITIS : *Loxodonta africana* (Blumenbach, 1797)
* (en) vuest- : Tree of Life Web Project : *Loxodonta africana*
* (en) vuest- : Catalogue of Life : *Loxodonta africana* (Blumenbach, 1797)
* (en) vuest- : Paleobiology Database : *Loxodonta africana* (Blumenbach, 1797)
* (en) vuest- : Animal Diversity Web : *Loxodonta africana*
* (en) vuest- : NCBI : *Loxodonta africana*
#### Ara vuestexa
* *Fuzol (Loxodonta africana)* dene Wikispecies


## Kotavafa vuestesa xantaza
* Kotava winugaf moukolaf ravlemak (Kotava, Latinava, 2019)
Fuzoldunol (Proboscidea)

**Fuzoldunol (Proboscidea)** tir tan moukolaf veem (&nbsp;*Mammalia* pula&nbsp;). Gan Illiger bak 1811 taneon zo pimtayar.

## Pimtara
### Pulara
Fuzoldunol tir mantackaf moukolaf veem, re kaatoen gan toloya tanafa katca : afrikaf fuzol is barataf fuzol. Do nokoldunol is pogdoldunol, fuzol va *Paenungulata* veyveem kiron gu dre ke beweem is isk dem myasteem tazukar.

### Irubaxo
Bat sulem koe afrikafa aala is meila isu asiafa blid.

### Kira
Fuzoldunol tid gulalumaf ise tir tela logijafa sidafa moukolafa katca. Va radimeinieem dem abade is woesa taka vrebafa gu levgira va sokta sodir, i va sokta tisa jeawera ke ticekutceem is pez.

Tanafa sebadafa tola kadayar talgaveem dure atris is dere zanudas va rojuxa.

Ta solkabura va idul, fuzol va gijapaf oblakeem dure ruelgas al voner.

### Nazbalkera
Fuzol ton yasafa lospa stana gan gadesa guazafa fuzolya va sint katanad, i ton lospa dem fuzolya is oceem, solve fulzolye tid antiafe ise va lospa bak nazbalkes ugal anton kazokeved. Fuzoloc gan kotafa lospa zo konendad.

### Malestura
Nope lum, fuzol va ruxa ik toa ik gama ik almuk ik werd vas mon 100 kg- vieleon godemalestur.

## Vexala dem yaseem
Sedme ***Mammal Species of the World*** (siatos ke 2005), bat veem tir tanyasaf.
* *[[Fuzol (Elephantidae)]]* (Gray, 1821)

## Pulasa vuestexa is xantaza

* (en) vuest- : Mammal Species of the World (v- 3, 2005) : *PROBOSCIDEA* (Illiger, 1811)
* (en) vuest- : CITES : *PROBOSCIDEA*
* (en) vuest- : UICN : veem *PROBOSCIDEA* (Illiger, 1811)
* (en, fr) vuest- : ITIS : *PROBOSCIDEA* (Illiger, 1811)
* (en) vuest- : Tree of Life Web Project : *PROBOSCIDEA*
* (en) vuest- : Catalogue of Life : *PROBOSCIDEA* (Illiger, 1811)
* (en) vuest- : Paleobiology Database : *PROBOSCIDEA* (Illiger, 1811)
* (en) vuest- : Animal Diversity Web : *PROBOSCIDEA*
* (en) vuest- : NCBI : *PROBOSCIDEA*
#### Ara vuestexa
* *Fuzoldunol (Proboscidea)* dene Wikispecies


## Kotavafa vuestesa xantaza
* Kotava winugaf moukolaf ravlemak (Kotava, Latinava, 2019)
Fwestiol (Bos taurus indicus)

**Fwestiol (Bos taurus indicus)** tir tana moukolafa apta ke *taurus* katca vey *Bos* oxi vey *Bovidae* yasa (&nbsp;*Bovinae* volveyyasa&nbsp;) ke *ARTIODACTYLA* veem.

Gan Linnaeus bak 1758 taneon zo pimtayar.

## Vexala dem milkatcaf apteem
Sedme ***Mammal Species of the World*** (siatos ke 2005), konakara apta dere tid ke mila veyafa katca :
* *[[Jaftol (Bos taurus taurus)]]* (Linnaeus, 1758)
* *[[Jaftol (Bos taurus primigenius)]]* (Bojanus, 1827)
* *[[Fwestiol (Bos taurus indicus)]]* (Linnaeus, 1758)

## Pulasa vuestexa is klita

* (en) vuest- : Mammal Species of the World (v- 3, 2005) : *Bos taurus indicus* (Linnaeus, 1758)
* (en) vuest- : CITES : *Bos taurus indicus*
* (en) vuest- : UICN : apta *Bos taurus indicus* (Linnaeus, 1758)
* (en, fr) vuest- : ITIS : *Bos taurus indicus* (Linnaeus, 1758)
* (en) vuest- : Tree of Life Web Project : *Bos taurus indicus*
* (en) vuest- : Catalogue of Life : *Bos taurus indicus* (Linnaeus, 1758)
* (en) vuest- : Paleobiology Database : *Bos taurus indicus* (Linnaeus, 1758)
* (en) vuest- : Animal Diversity Web : *Bos taurus indicus*
* (en) vuest- : NCBI : *Bos taurus indicus*
#### Ara vuestexa
* *Fwestiol (Bos taurus indicus)* dene Wikispecies


## Kotavafa vuestesa klita
* Kotava winugaf moukolaf ravlemak (Kotava, Latinava, 2019)
Fynbos amnaxo

**Fynbos amnaxo** (&nbsp;englavon * Cape Floral Region Protected Areas*&nbsp;), tir burkaf debak ke Geeafrika.

Fynbos amnaxo tir tano katcalapafo tuwavaxo ke tawava nume bak 2004 wetce tuwavaf debak ke tamavafa gadakiewega ke UNESCO zo bendeyer.

## Ewava va debak

File:P1000678.JPG
File:P1000617.JPG
File:P1000525.JPG


## Vuestexa


* R. Cowling is D. Richardson, *Fynbos, South Africa's unique floral kingdom*, Fernwood Press, Kaapstad, 1995


|style="vertical-align: top;"|

|}
Félix-Auguste Clément

**Félix-Auguste Clément** tir francaf lingesik. Ba 20/05/1826 koe Bernin ( Isère utca ) koblir. Ba 02/02/1888 koe Aljazair awalker.

Kaatoesik va ronekevaf lizor.

## Yona trutca

File:Félix_Auguste_Clément_Le_retour_de_Tobie.JPG|
File:F.-_A._Clément_-_Romaine_endormie.jpg|
File:Felix_Auguste_Clément_Morning.jpeg|
File:F_A_Clement_-_Femme_dans_un_harem.jpg|
File:Joueuse_De_Tambourin_(Félix_Auguste_Clément).jpg|
File:Félix_Auguste_Clément_-_Pendant_les_fêtes_du_Baïram_au_Caire.JPG|
File:Clement_Felix_Auguste_An_Evenings_Entertainment.jpg|
File:Felix-Auguste_Clement-Women_Selling_Water_and_Oranges_on_the_Road_to_Heliopolis.jpg|
File:Clement-Frederic-Mistral.jpg|

## Dere rupec

## Stragela

* Charlotte Fortier-Beaulieu is Hélène Moulin, *Félix Auguste Clément, Itinéraire d'un peintre drômois au XIXème siècle*, catalogue d'exposition, Musée de Valence, 1996 (OCLC 78968013)
* (en) Dene iment.com
Gabona

**Gabona** tir patecta ke Istefa Afrika.

## Tawavopa
Gabona tir saneliakiramafa patecta, dem idulafa is abdafa lidawicka.

Savera va aala va robap tadler, voxen to divkawodasa raba (&nbsp;va manirtel is derel is nelkon tolna&nbsp;) va lopof rob tiskad.

Beka mialukaf ziliduks sotre irubasik tir tel logijaf ke Afrika, sanelia (&nbsp;likon kristevafa is likon zolkevafa&nbsp;) tir wawapafa, ton rumeafa awalkereka vas mon 87 ‰ is blireka nemon lofa gu 56 tanda.

## Izva
:→ *Den kotraf teliz* : Izva ke Gabona

## Ristusa grustara
:→ Wafra dem winkeem ke patecta.

## Sanelia
:→ Wafra dem widavapa ke patecta.

## Araya
:→ Tamavafa gadakiewega ke UNESCO

## Vuestexa
GabonaEstuaireWinka

**Estuaire** tir winka ke Gabona. Widot tir Libreville kelu.

Sanelia ba 2013 uldinenon tir vas mon 900 000 irubasik, welmon ice 20 740 km².

Estuaire winka vas 5 utca ruldar :
* Komo ( Kango )
* Komo-Mondah ( Ntoum )
* Komo-Océan ( Ndzomoe )
* Noya ( Cocobeach )
* Libreville ( Libreville )
GabonaHautOgoouéWinka

**Haut-Ogooué** tir winka ke Gabona. Widot tir Franceville. Ara nelkafa widava tid Moanda is Mounana is Okondja.

Sanelia ba 2013 uldinenon tir vas mon 250 000 irubasik, welmon ice 36 547 km².

Haut-Ogooué winka vas 6 utca ruldar :
* Léconi-Djoué ( Akiéni )
* Lékoko ( Bakoumba )
* Léboumbi-Leyou ( Moanda )
* Mpassa ( Franceville )
* Plateaux ( Léconi )
* Sébé-Brikolo ( Okondja )
GabonaNyangaWinka

**Nyanga** tir winka ke Gabona. Widot tir Tchibanga.

Sanelia ba 2013 uldinenon tir vas mon 52 800 irubasik, welmon ice 21 285 km².

Nyanga winka vas 6 utca ruldar :
* Basse-Banio ( Mayumba )
* Douigni ( Moabi )
* Doutsila ( Mabanda )
* Haute-Banio ( Ndindi )
* Mongo ( Moulingui-Binza )
* Mougoutsi ( Tchibanga )
GabonaOgoouéIvindoWinka

**Ogooué-Ivindo** tir aalafa winka ke Gabona. Widot tir Makokou.

Axapafa sanelia ba 2013 uldinenon tir vas mon 63 000 irubasik, welmon ice 46 075 km².

Ogooué-Ivindo winka vas 4 utca ruldar :
* Ivindo ( Makokou )
* Lopé ( Booué )
* Mvoung ( Ovan )
* Zadié ( Mékambo )

### Vedeyaf gerd
Kimi ke Lopé-Okanda vedeyaf gerd vagee winka tigir.
GabonaOgoouéLoloWinka

**Ogooué-Lolo** tir aalafa winka ke Gabona. Widot tir Koulamoutou.

Axapafa sanelia ba 2013 uldinenon tir vas mon 65 000 irubasik, welmon ice 25 380 km².

Ogooué-Lolo winka vas 4 utca ruldar :
* Lolo-Bouenguidi ( Koulamoutou )
* Mulundu ( Lastoursville )
* Lombo-Bouenguidi ( Pana )
* Offoué-Onoye ( Iboundji )

### Vedeyaf gerd
Ki ke Lopé-Okanda vedeyaf gerd vatalte winka tigir.